b'\n_START_ARTICLE_\nDragomir Legi\xc5\xa1a\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kme\xc4\x8dki dru\xc5\xbeini Josipu in  Mariji Legi\xc5\xa1a rojeni Mervi\xc4\x8d. Obiskoval je italijansko ljudsko \xc5\xa1olo v Devinu, dva razreda italijanske ni\xc5\xbeje gimnazije v Tr\xc5\xbei\xc4\x8du, nato do mature \xc5\xa1kofovsko gimnazijo v Gorici in Vidmu, maturiral pa je po koncu vojne na slovenski realni gimnaziji v Trstu. Na Univerzi v Trstu je najprej \xc5\xa1tudiral kemijo, po ve\xc4\x8dletnem presledku pa se je vpisal na Pravno fakulteto in diplomiral iz politi\xc4\x8dnih ved._NEWLINE_Po  vojni je najprej politi\xc4\x8dno deloval v Slovenski demokratski zvezi in nato v Slovenski kr\xc5\xa1\xc4\x8danski socialni zvezi v Trstu. Leta 1975 bil je pobudnik zdru\xc5\xbeitve ve\xc4\x8d gibanj in strank v novo politi\xc4\x8dno stranko Slovensko skupnost. Leta 1952 je bil kot odbornik prvi\xc4\x8d izvoljen v ob\xc4\x8dinski svet ob\xc4\x8dine Devin-Nabre\xc5\xbeina in v njem ostal vse do leta 1975. Ve\xc4\x8d let je bil tudi \xc5\xbeupan ob\xc4\x8dine ter 1964 in 1970 izvoljen v tr\xc5\xbea\xc5\xa1ki pokrajinski svet._NEWLINE_Obse\xc5\xbeno je tudi njegovo publicisti\xc4\x8dno delo. Bil je prvi odgovorni urednik leta 1954 ponovno ustanovljenega tr\xc5\xbea\xc5\xa1kega novi\xc4\x8darskega tednika Novi list, od 1968 pa tudi njegov glavni urednik. Leta 1973 je postal \xc4\x8dlan uredni\xc5\xa1tva slovenskih poro\xc4\x8dil Radia Trst A; od junija 1983 do upokojitve 1990 pa je bil namestnik glavnega urednika v de\xc5\xbeelnem sede\xc5\xbeu Furlanije-Julijske krajine v Trstu za poro\xc4\x8dila v sloven\xc5\xa1\xc4\x8dini.'